lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en sk lv lv sl lv lv es uk es en en sv lv lv en lv pt lv ca lv ca lv en lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv eo fi lv lv ceb lv lv lv sk lt pt lv fr lv lv az lv pt lv ca lv ca lv en lv az lv sk lv sk lv ceb sk hbs_lat hbs_lat ca lv en en lv lv lv en lv ca lv lv lt lv lv lt ca lv lv en lv lt ru en ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2013. gada 14. septembris 18:38
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
Jaunās sezonas ievadā Rīgas klubs pie punktiem ticis visās piecās aizvadītajās spēlēs, izcīnot četras uzvaras. Tas komandai pašlaik dod otro vietu visas līgas kopvērtējumā.
Rīgas «Dinamo» labā vārtus guva Miks Indrašis, savukārt CSKA rindās izcēlās Maksims Gončarovs. Pēcspēles metienu sērijā mājinieki bija pārāki ar 2:1, bet izšķirošo metienu realizēja Aleksandrs Radulovs.
Mača ievadā laukumā dominēja CSKA komanda, kas neizmantoja vairākas teicamas vārtu gūšanas iespējas un sagādāja daudz darba «Dinamo» vārtsargam Mīkaelam Telkvistam. Pēc tam abpusēju noraidījumu par iesaistīšanos kautiņā saņēma Marcels Hosa un Fjodors Fjodorovs, bet «Dinamo» veica minūti ilgu ofensīvu ar diviem Pola Šekuras metieniem. Tādējādi rīdzinieki spēja panākt cīņas gaita izlīdzināšanos.
Trešdaļas vidū «Dinamo» divas minūtes pēc Kristapa Sotnieka noraidījuma sekmīgi cīnījās mazākumā, bet sešas minūtes pirms trešdaļas beigām viesi pirmo reizi tika pie iespējas spēlēt vairākumā. Sev atvēlētājās divās minūtēs pie Rastislava Staņas sargātajiem vārtiem netika izveidots neviens vārtu gūšanas moments, bet uzreiz pēc tam iespēja izcelties bija Gintam Meijam.
Trešdaļas izskaņā viesi vēlreiz tika pie iespējas spēlēt vairākumā, un šoreiz to izmantoja, kad pēc skaistas saspēles ripu tukšajā vārtu stūrī raidīja Indrašis. Vārti tika gūti 36 sekundes pirms trešdaļas beigām.
Arī otro trešdaļu aktīvāk sāka laukuma saimnieki, un drīz vien Juris Upītis tika sodīts ar divu minūšu noraidījumu. Lai arī rīdzinieki mazākumu izturēja pārliecinoši, uzreiz pēc tam uz noraidīto soliņa devās arī Šekura, un šoreiz mājinieki viena vīra pārsvaru izmantoja, kad vairākuma pašās beigās Gončarovs pārspēja Telkvistu, metot pa vārtiem ar pirmo pieskārienu.
Drīz pēc CSKA gūtajiem vārtiem mazākumā palika laukuma saimnieki, tomēr «Dinamo» vārtu gūšanas iespējas neizveidoja, kamēr CSKA padevās viens ļoti bīstams pretuzbrukums, kurā viesus glāba Telkvists.
Trešdaļas 13.minūtē «Dinamo» vēlreiz nokļuva mazākumā, šoreiz izciešot sodu par skaitliskā sastāva pārkāpumu. CSKA komanda tika pie vienas labas iespējas izcelties, bet uzreiz pēc tam no noraidīto soliņa izskrējušais Mārtiņš Cipulis neizmantoja ļoti labu iespēju atjaunot «Dinamo» vadību.
Turpinājumā pa Telkvista sargātajiem vārtiem tika raidīti vairāki ļoti bīstami metieni, tomēr zviedrs bija savu uzdevumu augstumos. Trešdaļas pašās beigās bīstamu «Dinamo» uzbrukumu noorganizēja Indrašis.
Lai arī trešo trešdaļu aktīvāk atkal sāka CSKA komanda, rīdzinieki drīz vien cīņas gaitu izlīdzināja, mačam ieejot lēnā un notikumiem skopā ritmā. Vien trešdaļas vidusdaļā mājinieku pusē atkal nonāca iniciatīva, tomēr «Dinamo» meistarīgi aizsargājās un atbildēja ar bīstamu Kaila Vilsona metienu. Pēdējās minūtēs Maskavas klubs centās izraut uzvaru, bet otrā laukuma pusē metienus pa CSKA vārtiem veica Indrašis un Šekura, tomēr rezultāts palika nemainīgs.
Papildlaiks sākās ar Arvīda Reķa noraidījumu, pēc kura mājinieki paņēma 30 sekunžu pārtraukumu. Vairākumā CSKA hokejisti darbojās ļoti aktīvi, tomēr viesi izmisīgā cīņā savus vārtus nosargāja un vēlāk nodrošināja pēcspēles metienu sēriju.
Pēcspēles metienu sērijā CSKA komandas vārtos stājās Iļja Proskurjakovs. Pirmajā sērijā kļūdījās abas komandas, Rīgas kluba rindās neprecīzam esot Vilsonam, bet otrajā sērijā precīzi bija gan Roberts Bukarts, gan Aleksandrs Radulovs. Pēc tam trešajā sērijā atkal kļūdījās abas komandas («Dinamo» rindās - Šekura), bet ceturtajā sērijā neprecīzi bija Radulovs un Indrašis.
Piektajā sērijā atkal laukumā devās Radulovs, kurš šoreiz bija precīzs, bet pēc viņa iespēja tika dota Bukartam, kurš netika galā ar uzdevumu.
Salīdzinot ar iepriekšējo spēli, Rīgas kluba sastāvā atkal bija notikušas izmaiņas. Sastāvā atgriezušies aizsargi Georgijs Pujacs un Reķis, bet malā palikuši Krišjānis Rēdlihs un Rodrigo Laviņš. Kā septītais aizsargs mačam bija tiks pieteikts Krišs Lipsbergs, bet Edgars Siksna devies palīgā «Rīgas» komandai. Vārtos pēc viena mača izlaišanas atgriezās Telkvists.
Uzbrucēji Aleksandrs Ņiživijs un Marcels Haščāks savainojumu dēļ jau pirms šī mača bija atgriezušies Rīgā. Zināms, ka Haščāks pēdas traumas dēļ nespēlēs aptuveni četras nedēļas.
Rietumu konferences kopvērtējumā «Dinamo» pašlaik ar 13 punktiem piecos mačos ieņem otro vietu, kas dod arī otro pozīciju līgas kopējā ieskaitē, bet CSKA ar septiņiem punktiem Rietumos ir sestie.
Ar šo maču noslēdzās Rīgas kluba sezonas pirmais izbraukums, kam sekos četras mājas spēles.
Šajā KHL sezonā spēlē 28 komandas, kas sadalītas četrās divīzijās, pa septiņiem klubiem katrā. Katra komanda KHL regulārajā čempionātā aizvadīs 54 spēles - divas spēles (pa vienai savā laukumā un izbraukumā) ar katru līgas komandu.
Pēc regulārās sezonas katras konferences astoņas spēcīgākās komandas iekļūs Gagarina kausa izcīņā, bet vājākās vienības sezonu turpinās Cerību kausā, ko pērn ieguva Rīgas «Dinamo».
Rīgas «Dinamo» komandai kā minimālais mērķis izvirzīts iekļūt Gagarina kausa izcīņā.
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Ābols: Man ir stipri miglains priekšstats par "Mestis" kopējo līmeni
Video un audio "Tu taču esi hokejists. Ko tu te dari?" Roberts Jekimovs par stereotipiem, darbu aiz bāra letes un pie taksometra stūres
Hokeja anatomija ar Jēkabu Rēdlihu
Ostapenko viegli sasniedz Seulas turnīra pusfinālu
Medijs: Slovēnijas basketbolisti pirms ceturtdaļfināla dzēra līdz pieciem rītā
Usiks līdz karjeras beigām vēlas vēl trīs cīņas
"VEF Rīga" atklāj nākamās sezonas budžetu
Horvātijas futbolisti cīņā par pirmo vietu grupā uzveic Dāniju
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
"Hy и kTo Torдa BpeT ceйчac?". Cпop o "cлyrax ЛeMбeprca" и ykpaиHe
ЖиTeли ЭcToHии пpиHялиcb ckyпaTb reHepaTopы пocлe oбpaщeHия Kaи Kaллac
Ha koHy - пepexoд B лиry ypoBHeM Bышe. ЧTo HyжHo зHaTb o MaTчe ЛaTBии пpoTиB AHдoppы
RUS TVNET B AHдoppe
"ПorpaHичHиk дoлro и coчyBcTBeHHo жeлaл yдaчи". KTo и kak ceйчac yeзжaeT из Poccии?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa